CELEX: 62012CB0153
Language: et
Date: 2013-03-21 00:00:00
Title: Kohtuasi C-153/12: Euroopa Kohtu (kaheksas koda) 21. märtsi 2013 . aasta määrus (Administrativen sad — Varna — Bulgaaria eelotsusetaotlus) — Sani Treyd EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite (Kodukorra artikkel 99 — Käibemaks — Direktiiv 2006/112/EÜ — Artiklid 62, 63, 65, 73 ja 80 — Füüsiliste isikute poolt, kes ei ole maksukohustuslased ja kes ei vastuta maksu tasumise eest, hoonestusõiguse seadmine äriühingu kasuks vastutasuna selle äriühingu poolt hoone ehitamise eest nendele füüsilistele isikutele — Vahetusleping — Hoone ehitamisega seotud teenustelt arvestatav käibemaks — Maksustatav teokoosseis — Sissenõutavus — Vastusoorituse väljamaksmine täies ulatuses — Ettemaks — Maksustatav summa, kui vastusooritus koosneb kaupadest või teenustest)

1.6.2013   
            
            
               ET
            
            
               Euroopa Liidu Teataja
            
            
               C 156/16
            
         Euroopa Kohtu (kaheksas koda) 21. märtsi 2013. aasta määrus (Administrativen sad — Varna — Bulgaaria eelotsusetaotlus) — Sani Treyd EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   (Kohtuasi C-153/12) (1)
   
   (Kodukorra artikkel 99 - Käibemaks - Direktiiv 2006/112/EÜ - Artiklid 62, 63, 65, 73 ja 80 - Füüsiliste isikute poolt, kes ei ole maksukohustuslased ja kes ei vastuta maksu tasumise eest, hoonestusõiguse seadmine äriühingu kasuks vastutasuna selle äriühingu poolt hoone ehitamise eest nendele füüsilistele isikutele - Vahetusleping - Hoone ehitamisega seotud teenustelt arvestatav käibemaks - Maksustatav teokoosseis - Sissenõutavus - Vastusoorituse väljamaksmine täies ulatuses - Ettemaks - Maksustatav summa, kui vastusooritus koosneb kaupadest või teenustest)
   2013/C 156/26
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad — Varna
   
      Põhikohtuasja menetluse pool
   
   
      Hageja: Sani Treyd EOOD
   
      Kostja: Direktor na Direktsia „Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   
      Ese
   
   Eelotsusetaotlus — Administrativen sad — Varna — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 62 lõike 1, artiklite 63, 73 ja 80 tõlgendamine — Siseriiklikud õigusnormid, mis näevad ette, et igasugust tarnet või teenuse osutamist, mille eest tasutakse kas täielikult või osaliselt kaupades või teenustes, peetakse kaheks üksteisega seotud tarneks või teenuse osutamiseks — Õigusnorm, mis määrab üksteisega seotud tehingute puhul käibemaksuga maksustatava teokoosseisu tekkimise kuupäevaks esimesena teostatud tarne maksustatava teokoosseisu täitmise kuupäeva, isegi kui selle tarne vastusooritust ei ole veel tehtud — Füüsilised isikud, kes seadsid äriühingu kasuks hoonestusõiguse elamu ehitamiseks, millele vastas äriühingu kohustus ehitada hoone enda vahendite arvelt ja anda valminud hoone ehitisealusest pinnast 25 protsendi suhtes omandiõigus üle hoonestusõiguse seadjatele 12 kuu jooksul ehitusloa saamisest — Maksustatava väärtuse kindlaksmääramine — Maksustatava teokoosseisu mõiste kasutamine maksuvabade tarnete suhtes, isegi juhul kui need on tehtud isiku poolt, kes ei ole ei maksukohustuslane ega maksu tasumise eest vastutav isik
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 63 ja 65 tuleb tõlgendada nii, et sellistel asjaoludel nagu põhikohtuasjas, kus äriühingu kasuks on seatud hoonestusõigus hoone ehitamiseks, mille omanikuks saab ta 75 % ulatuses kogu ehitusalusest pinnast ja vastusooritusena ehitab ta ülejäänud 25 %, mille ta on kohustatud täielikult valminuna hoonestusõiguse seadjatele üle andma, ei keela need artiklid ehitusteenustelt arvestatava maksu sissenõudmist juba hoonestusõiguse seadmisel, see tähendab enne nende teenuste osutamist, kui hoonestusõiguse seadmisel on juba teada kõik tulevase teenuse määravad elemendid ja seega on vaidlusalused teenused täpselt määratletud ning hoonestusõigust on võimalik rahas väljendada, mida peab kontrollima eelotsusetaotluse esitanud kohus. Seejuures ei ole oluline, et hoonestusõiguse seadmise puhul on tegemist maksuvaba tehinguga, mille teevad isikud, kes ei ole maksukohustuslased ega maksu tasumise eest vastutavad isikud direktiivi tähenduses.
            
         
               2.
            
            
               Sellistel asjaoludel nagu põhikohtuasjas, mil tehing ei ole tehtud seotud isikute vahel direktiivi 2006/112 artikli 80 lõike 1 tähenduses — mida peab siiski kontrollima eelotsusetaotluse esitanud kohus — tuleb selle direktiivi artikleid 73 ja 80 tõlgendada nii, et nendega on vastuolus sellised siseriiklikud õigusnormid nagu nendega on tegemist põhikohtuasjas, mille kohaselt on juhul, kui vastusooritus kaubatarne või teenuste osutamise eest koosneb täies ulatuses kaupadest või teenustest, maksustatav summa selle tarne või teenuse puhul igal juhul tarnitud kaupade või osutatud teenuste turuväärtus.
            
         
      (1)  ELT C 165, 9.6.2012.